A4-0161/97

Πρόταση ψηφίσματος σχετικά με τη διασυνοριακή και διαπεριφερειακή συνεργασία.

Το Ευρωπαϊκό Κοινοβούλιο,

- έχοντας υπόψη της το άρθρο Β της Συνθήκης για την Ευρωπαϊκή Ένωση, όπου τίθεται ως στόχος της Ένωσης η ενίσχυση της οικονομικής και κοινωνικής συνοχής,

- έχοντας υπόψη τις προτάσεις του Ευρωπαϊκού Κοινοβουλίου, της Επιτροπής Περιφερειών της Ευρωπαϊκής Ένωσης, της Συνέλευσης των Περιφερειών της Ευρώπης και του Συμβουλίου των Κοινοτήτων και Περιφερειών της Ευρώπης σχετικά με την αναθεώρηση της Συνθήκης για την Ευρωπαϊκή Ένωση επ' ευκαιρία της διεξαγωγής της Διακυβερνητικής Διάσκεψης το 1997 (Διάσκεψη για μια Δημοκρατική και Ενωμένη Ευρώπη, Βρυξέλλες, 1-3 Οκτωβρίου 1996), καθώς και τον Ευρωπαίκό Χάρτη των Παραμεθόριων και Διασυνοριακών Περιοχών ο οποίος έχει εγκριθεί από την Ευρωπαϊκή Ένωση Παραμεθόριων Περιοχών,

- έχοντας υπόψη την καινοτομία της Πράσινης Βίβλου (COM(95)0688 - C4- 0609/95), καθώς και το σχετικό ψήφισμα του Ευρωπαϊκού Κοινοβουλίου της 6ης Ιουνίου 1996 (( ΕΕ C 181 της 24.6.1996, σελ. 35)),

- έχοντας υπόψη την Πρώτη Έκθεση της Επιτροπής του 1996 σχετικά με την Οικονομική και Κοινωνική Συνοχή (COM(96)0542 - C4-0016/97),

- έχοντας υπόψη την έκθεση της Επιτροπής σχετικά με την εφαρμογή της διασυνοριακής συνεργασίας μεταξύ της Κοινότητας και των χωρών της Κεντρικής και Ανατολικής Ευρώπης κατά το 1994 (COM(95)0662 - C4-0142/96),

- έχοντας υπόψη την ακρόαση της Επιτροπής Περιφερειακής Πολιτικής σχετικά με τη διασυνοριακή συνεργασία η οποία διεξήχθη στις 21-22 Νοεμβρίου 1995 στο Λουξεμβούργο,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Περιφερειακής Ανάπτυξης (A4- 0161/97),

A. εκτιμώντας ότι απώτερος σκοπός της συνεργασίας τόσο εντός όσο και εκτός της Ευρωπαϊκής Ένωσης είναι η διασφάλιση της ειρήνης, της ελευθερίας και του σεβασμού των δικαιωμάτων του ανθρώπου,

Β. αναγνωρίζοντας την σημασία της επίτευξης συνοχής,

Γ. αναγνωρίζοντας την θεσμική και οικονομική σημασία της διασυνοριακής και διαπεριφερειακής συνεργασίας για την ενοποίηση της Ευρώπης, καθώς και τη συμβολή της αφενός, στη διατήρηση της ειρήνης και ασφάλειας και, αφετέρου, στην προώθηση του σεβασμού των δικαιωμάτων των μειονοτήτων,

Δ. υπενθυμίζοντας τις αποφάσεις που έχουν ληφθεί σχετικά με την αύξηση των εξουσιών των περιοχών και των περιφερειακών ενώσεων όσον αφορά τον συντονισμό της συνεργασίας σε τοπικό επίπεδο,

Ε. θεωρώντας ότι η ανάπτυξη της οικονομίας, η προώθηση της απασχόλησης και η συνεργασία στον κοινωνικό, τον πολιτιστικό και τον περιβαλλοντικό τομέα αποτελούν βασικούς στόχους της διασυνοριακής και διαπεριφερειακής συνεργασίας τόσο στην Ευρωπαϊκή Ένωση όσο και με τρίτες χώρες και ότι η ανάπτυξη και ενίσχυση της δημοκρατίας αποτελεί βασικό στόχο της συνεργασίας,

ΣΤ. διαπιστώνοντας ότι η διασυνοριακή συνεργασία δύναται να συμβάλλει τα μέγιστα στην βελτίωση των δυνατοτήτων πολλών γλωσσικών μειονοτήτων στην Ευρώπη να διατηρήσουν και να αναπτύξουν τον πολιτισμό τους συμμετέχοντας στη δημιουργία των προοριζομένων για την στήριξη των μειονοτήτων διαρθρώσεων,

Ζ. εκτιμώντας ότι η εμπιστοσύνη των πολιτών ως προς την επιριφερειακή συνεργασία πρέπει να αυξηθεί και να υποστηριχθεί επαρκώς η συνεργασία αυτή τόσο πολιτικά όσο και οικονομικά,

1. θεωρεί ότι η διασυνοριακή συνεργασία της ΕΕ έχει την ανάγκη συγκεκριμένων πρόσθετων πόρων για την ανάπτυξη πολυμερούς συνεργασίας και τη διατήρηση της σταθερότητας στις εγγύς των συνόρων της ΕΕ περιοχές[semigr ] υπογραμμίζει ότι στη μελλοντική περιφερειακή πολιτική της ΕΕ πρέπει να δοθεί ακόμη μεγαλύτερο βάρος στη διασυνοριακή συνεργασία σε όλες τις παραμεθόριες περιοχές, και ότι πρέπει, συγχρόνως, να βελτιωθεί το επίπεδο ετοιμότητας των συνδεδεμένων χωρών ενόψει της ένταξής τους στην Κοινότητα[semigr ] τονίζει την σημασία της στρατηγικής προ της προσχώρησης σε ότι αφορά την περιφερειακή πολιτική[semigr ]

2. υπογραμμίζει την ανάγκη για χάραξη σαφών κατευθυντήριων γραμμών για την πολιτική στον τομέα της διασυνοριακής και διαπεριφερειακής συνεργασίας προκειμένου να επιτευχθούν, αφενός, η εμβάθυνση της συνεργασίας μεταξύ των κρατών μελών της ΕΕ και τρίτων χωρών και, αφετέρου, η μείωση των ανισοτήτων που υφίστανται μεταξύ των διαφόρων περιοχών[semigr ]

3. υπενθυμίζει ότι η διασυνοριακή συνεργασία στις παραμεθόριες περιοχές προωθεί την οικονομική συνεργασία, την επίλυση των περιβαλλοντικών προβλημάτων και τη δημιουργία συνδέσεων στις τοπικές υποδομές και, στο πλαίσιο αυτό, στόχος είναι να φέρει σε επαφή μεταξύ τους τους κατοικούντες στις εκατέρωθεν της συνοριακής γραμμής περιοχές, ενώ, με τον τρόπο αυτό, δεν πρέπει να εξυπηρετούνται μόνον οι εκτεταμένες συνδέσεις των μεγάλων αστικών κέντρων στην Ευρώπη [semigr ]

4. διαπιστώνει ότι η πραγματική διασυνοριακή συνεργασία παρουσιάζεται, προς το παρόν, μειωμένη δεδομένου, αφενός, ότι τα περισσότερα από τα προγράμματα INTERREG II Α πραγματοποιούναι εκατέρωθεν των συνόρων ως ξεχωριστά έργα και, αφετέρου, ότι δεν έχει ακόμη καταστεί δυνατή η θέσπιση μιας λειτουργικής διασυνοριακής συνεργασίας μεταξύ ΕΕ και τρίτων χωρών[semigr ] προτείνει να εξετασθεί το ενδεχόμενο της θέσπισης ενός κοινού ταμείου το οποίο θα προορίζεται για την ανάπτυξη της διασυνοριακής συνεργασίας μεταξύ ΕΕ και τρίτων χωρών κατά τρόπο συστηματικό και μακροπρόθεσμο[semigr ]

5. υπογραμμίζει ότι οι ανάγκες στον πολιτιστικό τομέα των γλωσσικών μειονοτήτων πρέπει να λαμβάνονται υπόψη κατά τη διάθεση πόρων για συνεργασία μεταξύ παραμεθορίων περιοχών[semigr ]

6. πιστεύει ότι ο ρόλος των παραμεθορίων περιοχών εντός της Ευρώπης πρέπει να ενισχυθεί στην αξιολόγηση της προόδου που σημειώνεται στον τομέα της ολοκλήρωσης[semigr ] πιστεύει ότι η κοινή πρωτοβουλία των διαφόρων παραμεθορίων περιοχών θα πρέπει να λαμβάνεται υπόψη στην συστηματική αξιολόγηση της προόδου που σημειώνεται στον τομέα της ολοκλήρωσης και, αντιστοίχως, να βελτιωθεί ο συντονισμός των εθνικών και ευρωπαϊκών πρωτοβουλιών και προγραμμάτων[semigr ]

7. πιστεύει ότι, όσον αφορά τα προσεχή προγράμματα ΙNTERREG, κατά τη διαδικασία έγκρισης προγραμμάτων δράσης πρέπει, οπωσδήποτε, να λαμβάνονται υπόψην τα σχέδια χρηματοδότησης της διασυνοριακής συνεργασίας και τα κριτήρια[semigr ] πιστεύει, ακόμη, ότι στην περίπτωση ιδίως, της συνεργασίας με τρίτες χώρες, τα προγράμματα INTERREG-CBC και PHARE-CBC πρέπει να συντονίζονται[semigr ]

8. διαπιστώνει, αφενός, ότι η διαπεριφερειακή συνεργασία, στη σημερινή της μορφή, στερείται επαρκούς στρατηγικής και, αφετέρου, ότι τα μέσα χρηματοδότησης είναι διασκορπισμένα και κατακερματισμένα[semigr ] προτείνει να εξετασθεί το ενδεχόμενο της θέσπισης ενός ξεχωριστού ταμείου το οποίο θα προορίζεται για την προώθηση μιας πολυετούς διαπεριφερειακής συνεργασίας η οποία θα βασίζεται σε μια προκαθορισθείσα στρατηγική και στην ανταλλαγή τόσο τεχνογνωσίας όσο και εμπειριών, και στην οποία θα έχουν δυνατότητα πρόσβασης όλες ανεξαιρέτως οι περιοχές[semigr ]

9. πιστεύει ότι η διαπεριφειακή συνεργασία αποτελεί ένα ιδιαιτέρως σημαντικό μέσο όσον αφορά όλες τις παράκτιες και νησιωτικές περιοχές της Ευρωπαϊκής Ένωσης δεδομένου ότι αυτή καθιστά δυνατή τόσο την καινοτόμο ανάπτυξη των δικών τους δυνατοτήτων όσον και την ενεργό τους συμμετοχή «στην Ευρώπη των περιοχών και των τοπικών κοινοτήτων»[semigr ] καλεί, ως εκ τούτου, την Επιτροπή να λάβει, όλως ιδιαιτέρως, υπόψην της το θέμα αυτό στις δραστηριότητές της στους διαφόρους τομείς και κατά την αναθεώρηση των τρόπων ενίσχυσης της διαπεριφερειακής συνεργασίας[semigr ]

10. πιστεύει ότι όλες οι περιοχές της ΕΕ πρέπει να έχουν τη δυνατότητα να συμμετέχουν στη διαπεριφερειακή ή στη διασυνοριακή συνεργασία παρά το γεγονός ότι η χορηγουμένη ενίσχυση πρέπει να είναι ανάλογη με τις ανάγκες εκάστης περιοχής[semigr ] η ενίσχυση αυτή πρέπει να διασφαλισθεί προκειμένου να διευκολυνθούν οι συγχρηματοδοτήσεις σε εθνικό επίπεδο[semigr ]

11. πιστεύει ότι η συνεργασία πρέπει, επίσης, να συμβάλλει κατά τρόπο ουσιαστικό, στην επιτάχυνση της ανάπτυξης τόσο στον οικονομικό όσο και στον κοινωνικό τομέα στις παραμεθόριες περιοχές[semigr ] πιστεύει ότι οι κοινωνικοί εταίροι πρέπει, οπωσδήποτε, να έχουν τη δυνατότητα να συμμετέχουν στην κατάρτιση, τη διαχείριση και την πραγματοποίηση των προγραμμάτων[semigr ]το στοιχείο της διασυνοριακής συνεργασίας πρέπει να ενισχυθεί, να αυξηθούν οι πόροι που διατίθενται για αυτό, και να απλοποιηθούν οι σχετικές διαδικασίες[semigr ] εκτιμά ότι πρέπει να απλουστευθούν η χρηματοδότηση και η οικονομική διαχείριση, π.χ. των προγραμμάτων INTERREG[semigr ] πιστεύει ότι τα προγράμματα INTERREG πρέπει να επωφελούνται, μαζί με άλλα προγράμματα για την περιοχή της Κοινότητας, από τα πλεονεκτήματα synergy[semigr ]

12. διαπιστώνει με ικανοποίηση ότι στο πρόγραμμα INTERREG ΙΙ Α συμπεριλαμβάνονται, σε σύγκριση με την πρώτη περίοδο, σαφώς περισσότερα προγράμματα τα οποία αποβλέπουν στην ενίσχυση της διασυνοριακής συνεργασίας τόσο στα εσωτερικά όσο και εξωτερικά θαλάσσια σύνορα της Ευρωπαϊκής Ένωσης[semigr ] καλεί την Επιτροπή να συνεχίσει, και στο μέλλον, τις προσπάθειες αυτές για την προώθηση της ανάπτυξης και να δώσει ιδιαίτερο βάρος σε θέματα όπως αυτά των θαλάσσιων μεταφορών, της ανάπτυξης της κοινωνίας των πληροφοριών σε σχέση με ζητήματα που αφορούν τις θάλασσες, της προστασίας του θαλάσσιου περιβάλλοντος και του τρόπου προσέγγισης όσον αφορά τις οριζόντιες χρήσεις γης[semigr ]

13. θεωρεί ότι τόσο σε κοινοτικό όσο και σε περιφερειακό επίπεδο, οι πληροφορίες σχετικά με όλα τα περιφερειακά προγράμματα πρέπει να διατίθεται από μια και μοναδική πηγή[semigr ] θεωρεί σημαντικό να αυξηθούν, ακόμη περισσότερο, οι ευθύνες των περιφερειακών και τοπικών φορέων σε όλα τα επίπεδα συμμετοχής συμπεριλαμβανομένων της εκπόνησης, της διαχείρισης, της εφαρμογής και της χρηματοδότησης των προγραμμάτων[semigr ] πιστεύει ότι οι περιφερειακές υπηρεσίες πρέπει να είναι επαρκώς διασκορπισμένες και προσαρμοσμένες στις τοπικές ανάγκες ως προς τα προγράμματα και τα έργα, αλλά και ότι τα δημοκρατικά θεσμικά όργανα πρέπει, παρόλα αυτά, να είναι, σε τελική ανάλυση, υπεύθυνα για την ίδια την πραγματοποίηση και την εποπτεία[semigr ]

14. θεωρεί ότι τα προγράμματα διασυνοριακής συνεργασίας θα πρέπει να ενθαρρύνουν τις κοινότητες στα ενδιαφερόμενα κράτη να εντατικοποιήσουν την συμμετοχή τους στα διάφορα ερευνητικά προγράμματα της Κοινότητας[semigr ] ειδικές προσπάθειες πρέπει να καταβληθούν για την εκλογίκευση των υπερβολικά αφθόνων, ήδη υφισταμένων, προγραμμάτων περιφερειακής πολιτικής και πολιτικής στον τομέα της έρευνας και για τον συντονισμό των μέτρων που λαμβάνονται προκειμένου να μεγιστοποιηθούν τα οφέλη από την εφαρμογή τους[semigr ]

15. πιστεύει ότι πρέπει να καταβληθούν προσπάθειες για την ανάπτυξη της διασυνοριακής και διαπεριφερειακής συνεργασίας στην Λεκάνη της Μεσογείου[semigr ] πιστεύει ότι πρέπει να προστεθεί μια διασυνοριακή διάσταση στο πρόγραμμα MEDA[semigr ] καλεί την Επιτροπή να προωθήσει την ένταξη της Λεκάνης της Μεσογείου ως περιοχής στόχου στο πρόγραμμα INTERREG II Γ και να εξασφαλίσει την απαραίτητη χρηματοδότηση προκειμένου να καταστεί πραγματικά δυνατή η συνεργασία με τρίτες χώρες της περιοχής αυτής στον τομέα της χωροταξίας, καθώς και να διασφαλίσει την συνέχιση της συνεργασίας στην περιοχή του Ατλαντικού στο γενικό πλαίσιο του προγράμματος INTERREG II Γ[semigr ]

16. υπενθυμίζει ότι, στην περιοχή της Βαλτικής η συνεργασία μεταξύ των διαφόρων κρατών έχει μακρά παράδοση, γεγονός το οποίο έχει καταστήσει δυνατό τον επιτυχή συνδυασμό της διασυνοριακής με τη διαπεριφερειακή συνεργασία[semigr ] θεωρεί βασική προϋπόθεση για την εκπόνηση ενός κοινού προγράμματος για την περιοχή της Βαλτικής, το οποίο θα βασίζεται στην ήδη δρομολογηθείσα από το Συμβούλιο της Βαλτικής δραστηριότητα, τον συντονισμό των μέσων αυτών (PHARE και TACIS, καθώς και τα τμήματα αυτών που αφορούν τη διασυνοριακή συνεργασία, INTERREG και διαπεριφερειακή συνεργασία)[semigr ] υπογραμμίζει την ανάγκη για ανάπτυξη της περιφερειακής συνεργασίας των αρκτικών περιοχών της Ευρώπης, και ενίσχυσή της στις παράκτιες περιοχές της Θάλασσας Μπάρεντς προκειμένου να καταστεί αποτελεσματικότερη η αντιμετώπιση των διαφόρων τεράστιων περιβαλλοντικών προβλημάτων που έχουν ενσκύψει στην περιοχή (κυρίως στη Χερσόνησο Κόλα) και να καταστεί δυνατή η εκμετάλλευση των πλούσιων φυσικών πόρων της περιοχής βάσει της αρχής για αυτοτροφοδοτούμενη ανάπτυξη και κατά τρόπο ο οποίος θα ικανοποιεί πληρέστερα τις ανάγκες των τοπικών κατοίκων[semigr ]

17. καλεί την Επιτροπή να διασφαλίσει ότι τα κοινά αναπτυξιακά προγράμματα θα χρηματοδοτούνται, στο εξής, μέσω τόσο του προγράμματος INTERREG II Γ όσο και των προγραμμάτων PHARE και TACIS όσον αφορά τις συνδεδεμένες χώρες[semigr ] θεωρεί ότι με αυτόν τον τρόπο δεν θα ήταν δυνατή μόνον η προώθηση ορισμένων στοιχείων της ένταξης σε θέματα διαρθρωτικής πολιτικής, αλλά και η θέση ιδίων μέτρων μεταξύ των κρατών μελών και των συνδεδεμένων χωρών[semigr ]

18. θεωρεί ότι το πρόγραμμα TACIS θα πρέπει, όπως και το PHARE, να καθιστά δυνατή την πραγματοποίηση σημαντικών επενδύσεων δεδομένης της καταφανώς μεγαλύτερης σημασίας που έχουν τα έργα υποδομής για τις ολιγότερο ανεπτυγμένες περιοχές[semigr ] προϋπόθεση για την ορθολογικότερη και αποτελεσματικότερη χρήση των πόρων εν σχέσει με τη διασυνοριακή συνεργασία μεταξύ της ΕΕ και τρίτων χωρών αποτελεί, μεταξύ άλλων, ο συντονισμός των προγραμμάτων INTERREG II με τμήματα των προγραμμάτων TACIS και PHARE τα οποία αφορούν την διασυνοριακή συνεργασία προκειμένου να διασφαλισθεί μια πραγματική συνεργασία τόσο ανά έργο όσο και μεταξύ των πολιτών[semigr ] με την εφαρμογή του TACIS-CBC (διασυνοριακή συνεργασία) θα καταστεί δυνατή η ολοκλήρωση πολυετών έργων προκειμένου να διευκολυνθεί η ενσωμάτωση στα εν λόγω προγράμματα του προγράμματος INTERREG[semigr ] θεωρεί ατυχές το γεγονός ότι η διαχείριση, ιδίως, των προγραμμάτων TACIS πραγματοποιείται σε επίπεδο πρωτευουσών[semigr ] πιστεύει ότι στις κατά τόπους μονάδες TACIS πρέπει να διατίθενται επαρκείς πόροι προκειμένου να προσδιορίζονται στο εξής, αποτελεσματικότερα οι ανάγκες εκάστης περιοχής και να προσαρμόζονται αναλόγως τα εφαρμοζόμενα προγράμματα[semigr ] επισημαίνει ακόμη ότι ένα μέρος των δαπανών για το ανθρώπινο δυναμικό θα πρέπει να αποκεντρωθεί, προχωρώντας στη μείωση της γεωγραφικής συγκέντρωσης και, παράλληλα, στη μείωση των δαπανών για κτίρια και άλλα συναφή έξοδα[semigr ]

19. θεωρεί απαραίτητη την ανακατανομή, εντός των κόλπων της Επιτροπής, των πόρων προκειμένου να καταστεί δυνατή η χορήγηση στις κατά τόπους μονάδες επαρκών πόρων για ενημέρωση και συντονισμό σε τοπικό επίπεδο[semigr ] εκτιμά ότι η Επιτροπή πρέπει να αναθεωρήσει την διοικητική της πολιτική κατά τρόπο ώστε να ικανοποιούνται αποτελεσματικότερα οι ανάγκες των τοπικών φορέων[semigr ] πιστεύει ότι το εν ισχύ σύστημα πρέπει να απλουστευθεί[semigr ] καλεί την Επιτροπή να διαδραματίζει συμβουλευτικό ρόλο και να καθοδηγεί όταν πρόκειται περί καθορισμού προτεραιοτήτων και στόχων[semigr ] θεωρεί απαραίτητη την βελτίωση της συνεργασίας μεταξύ των Γενικών Διευθύνσεων της Επιτροπής όσον, ιδίως, αφορά τα προγράμματα συνεργασίας με τρίτες χώρες[semigr ]

20. υπογραμμίζει τη συμβολή, αφενός, των δυνατοτήτων που παρέχουν η επικοινωνία, η εκπαίδευση και η πνευματική καλλιέργεια και, αφετέρου, της πολυγλωσσίας και της ύπαρξης ποικιλόμορφου πολιτιστικού στοιχείου σε ό,τι αφορά την εμβάθυνση της αμοιβαίας κατανόησης[semigr ] καλεί τα κράτη μέλη και τις τοπικές κοινότητες να προωθούν, μέσω της βασικής και ειδικής εκπαίδευσης, την κατανόηση των διαφορετικών πολιτισμών[semigr ]

21. θεωρεί ότι η διασυνοριακή συνεργασία στα εσωτερικά σύνορα πρέπει να διασφαλίζει στους πολίτες την άνετη διεκπαιρέωση των καθημερινών τους υποθέσεων χωρίς προβλήματα κατά τρόπο ώστε να δύνεται ιδιαίτερο βάρος στα θεμελιώδη δικαιώματα, στην περίπτωση των εργαζομένων στην κοινωνική ασφάλιση, ιατροφαρμακευτική περίθαλψη και ελεύθερη κυκλοφορία, καθώς και στις κοινές υπηρεσίες και στην συνεργασία των αρμοδίων για θέματα οικονομίας, περιβάλλοντος και χρήσης της γης αρχών[semigr ] στόχος είναι η δημιουργία μιας Ευρώπης χωρίς σύνορα, όπου οι κοινές υπηρεσίες θα παρέχονται από το πλησιέστερο σημείο και τα εσωτερικά σύνορα δεν θα επηρεάζουν την ελεύθερη κυκλοφορία των ανθρώπων στο έδαφος της Ένωσης όπως προβλέπεται στην Ενιαία Ευρωπαϊκή Πράξη και στη Συνθήκη για την Ευρωπαϊκή Ένωση, και στο οποίο μπορεί να δημιουργηθούν περιοχές όπου οι φυσικές, κοινωνικές και οικονομικές συνθήκες είναι ομοιογενείς εκατέρωθεν της συνοριακής γραμμής[semigr ]

22. ενθαρρύνει τις περιοχές της ΕΕ να βρουν μορφές συνεργασίας οι οποίες θα συμβάλλουν στην αποτελεσματικότερη εκμετάλλευση των πόρων της εσωτερικής αγοράς και στην καλύτερη αντιμετώπιση των παγκόσμιων προκλήσεων[semigr ] πιστεύει ότι πρέπει να υποστηριχθούν μορφές συνεργασίας οι οποίες θα είναι εφαρμόσιμες ακόμη και μετά τον τερματισμό της συνχρηματοδότησης από την Κοινότητα[semigr ] θεωρεί απαραίτητο στοιχείο για την στρατηγική επιβίωσης των ευρισκομένων στην περιφέρεια περιοχών την δικτύωση των παραμεθόριων περιοχών και των περιοχών γενικά[semigr ]

23. πιστεύει ότι απαραίτητη προϋπόθεση για τη συνέχιση των έργων και τη διατήρηση των θέσεων απασχόλησης ακόμη και μετά τον τερματισμό της συγχρηματοδότησης στην ΕΕ είναι τόσο η συμμετοχή των περιφερειακών και τοπικών φορέων στη χρηματοδότηση όσο και η αύξηση της συμμετοχής του ιδιωτικού τομέα[semigr ]

24. υπογραμμίζει ότι πρέπει να λαμβάνονται περισσότερο υπόψη οι απαιτήσεις της κοινωνίας της πληροφορίας και να επισημαίνεται η σημασία της καινοτομίας στην περιφερειακή πολιτική με την αναζήτηση συγκεκριμένων μεθόδων για την προώθηση του στοιχείου της καινοτομίας κυρίως στην διασυνοριακή και την διαπεριφερειακή συνεργασία[semigr ] πιστεύει ότι στον τομέα της διαπεριφερειακής και διασυνοριακής συνεργασίας πρέπει να δίδεται ακόμη μεγαλύτερο βάρος στην ανάπτυξη των προϋποθέσεων για τη λειτουργία των μικρομεσαίων επιχειρήσεων[semigr ]

25. πιστεύει ότι η κοινωνία των πληροφοριών παρέχει τη δυνατότητα για χορήγηση ενίσχυσης σε αγροτικές περιοχές οι οποίες βρίσκονται εγγύς συνόρων όπως, π.χ. υποστηρίζουν οι RISI και WOLF, και υποστηρίζει την συνέχιση της ενίσχυσης της δικτύωσης των παραμεθόριων περιοχών όπως αυτή πραγματοποιείται, επί του παρόντος, και στο πλαίσιο του προγράμματος LACE[semigr ]

26. συνιστά

- να διαμορφωθούν οι απαραίτητες από νομική και φορολογική άποψη συνθήκες για τη λειτουργία των διασυνοριακών βιομηχανικών περιοχών

- να συντονισθούν εκατέρωθεν της συνοριακής γραμμής οι μορφές χρηματοδότησης τόσο στον τομέα της περιφερειακής όσο και της οικονομικής πολιτικής

- να εξασφαλισθεί διασυνοριακή συνεργασία στον κοινωνικό τομέα προκειμένου, αφενός, να χρησιμοποιούνται κατά τον αποτελεσματικότερο δυνατό τρόπο τόσο οι εγκαταστάσεις όσο και ο εξοπλισμός, και αφετέρου, να αποφευχθούν οι επικαλύψεις όσον αφορά τις επενδύσεις[semigr ]

27. υπογραμμίζει ότι η αντικειμενική αξιολόγηση των προγραμμάτων της ΕΕ προϋποθέτει την χρήση ανεξάρτητων εκτιμητών και επαρκών συστημάτων συγκέντρωσης αποτελεσμάτων, τη συμμετοχή σ' αυτήν των συμμετεχόντων στα προγράμματα πλευρών, την εφαρμογή σαφώς καθορισμένων και ταχέων μεθόδων αξιολόγησης καθώς και την πραγματοποίηση αξιολόγησης τόσο προ όσο και κατά τη διάρκεια της εφαρμογής των προγραμμάτων ούτως ώστε να καθίσταται δυνατή, αφενός, η επανεξέταση και, όταν τούτο κρίνεται απαραίτητο, η αναθεώρηση των στόχων τους και, αφετέρου, η τροποποίηση τόσο του περιεχομένου τους όσο και των χρονοδιαγραμμάτων τους[semigr ] θεωρεί απαραίτητες τόσο την ανάπτυξη πλήρων δεικτών για την όσο το δυνατόν ευρύτερη ποιοτική και ποσοτική αξιολόγηση των μέτρων στον τομέα της περιφερειακής πολιτικής όσο και την εκ των προτέρων θέσπιση σαφών κριτηρίων για τα προγράμματα[semigr ] καλεί την Επιτροπή να διαβιβάσει στο Ευρωπαϊκό Κοινοβούλιο όλες τις σχετικές με την διασυνοριακή και διαπεριφερειακή συνεργασία εκθέσεις προόδου[semigr ]

28. πιστεύει ότι η χρηματοδοτουμένη από την ΕΕ μονάδα παρακολούθησης LACE της Ευρωπαϊκής Ένωσης Παραμεθορίων Περιοχών, καθήκον της οποίας είναι να παρακολουθεί την πρόοδο που σημειώνεται στον τομέα της συνεργασίας στις παραμεθόριες περιοχές, έχει αποδειχθεί ότι αποτελεί έναν ιδιαίτερα επιτυχή πειραματισμό κατά την πρώτη πενταετή περίοδο εφαρμογής του προγράμματος, και ότι, ως εκ τούτου, η ανάπτυξη της δραστηριότητάς της είναι επιβεβλημένη και στην συνέχεια[semigr ]

29. υπογραμμίζει ότι οι συμμετέχοντες στο INTERREG ΙΙ οφείλουν να καταβάλουν προσπάθειες για την θέσπιση διασυνοριακών οργανώσεων και δομών, ιδίως «ευρωπεριοχών», οι οποίες θα προωθούν την ανάπτυξη προγραμμάτων διασυνοριακής συνεργασίας[semigr ] οι «ευρωπεριοχές» δεν θα πρέπει, επ' ουδενί, να οδηγούν στη διαμόρφωση νέων βαθμίδων στον τομέα της διοίκησης[semigr ]

30. πιστεύει ότι τα προγράμματα τα οποία χρηματοδοτούνται από την ΕΕ πρέπει, και στη συνέχεια, να εστιάζονται στην εκπλήρωση των κριτηρίων συνοχής, δηλαδή στην ενίσχυση των ολιγότερο ανεπτυγμένων περιοχών και των ευρισκομένων σε παρακμή βιομηχανικών περιοχών προκειμένου να καταπολεμηθεί η ανεργία και να αναπτυχθεί η ύπαιθρος, αλλά και ότι η συνεργασία του τύπου «Τέσσερις κινητήρες για την Ευρώπη» πρέπει να υποστηρίζεται από την Κοινότητα[semigr ] πιστεύει ότι πρέπει να καταβληθούν προσπάθειες για την ενθάρρυνση των ανεπτυγμένων «ατμομηχανών» της οικονομίας να δικτυωθούν προκειμένου να διατηρηθεί η ανταγωνιστικότητα της Ευρώπης στην παγκόσμια αγορά[semigr ] υπογραμμίζει, επίσης, την ολοένα αυξανομένη σημασία της συνεργασίας και δικτύωσης μεταξύ των πόλεων, καθώς και την ανάγκη για καθορισμό πιο σαφών προτεραιοτήτων όσον αφορά την διαπεριφερειακή συνεργασία[semigr ]

31. καλεί τα κράτη μέλη να προωθήσουν την συνεργασία και να καταβάλουν προσπάθειες για την εξάλειψη των εθνικών, διοικητικών και συναισθηματικών εμποδίων που περιορίζουν την διασυνοριακή και διαπεριφερειακή συνεργασία[semigr ]- ιδίως δε, εκείνων που προκαλούνται είτε από διμερείς είτε από πολυμερείς συμφωνίες - προκειμένου να διαμορφωθεί ένα δεσμευτικού χαρακτήρα κοινό πλαίσιο συνεργασίας για τα κράτη μέλη της Ευρωπαϊκής Ένωσης[semigr ] θεωρεί απαραίτητη τη βελτίωση της συνεργασίας και την ανάπτυξή της με γνώμονα τις ανάγκες του μέλλοντος[semigr ]

32. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στην Επιτροπή των Περιφερειών και στα κράτη μέλη, καθώς και στις κυβερνήσεις των κρατών μελών.